CELEX: 52021PC0736
Language: fi
Date: 2021-11-30
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta

EUROOPAN KOMISSIO
            Bryssel 30.11.2021
            COM(2021) 736 final
            2021/0386(NLE)
            
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta
            
               
         
         
            
               PERUSTELUT
            
            
               Neuvosto voi yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY, jäljempänä ’alv-direktiivi
                  1
               ’, 395 artiklan 1 kohdan nojalla antaa yksimielisesti komission ehdotuksesta jäsenvaltiolle luvan soveltaa mainitusta direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.
            
            
               Komission 4. huhtikuuta 2021 saapuneeksi kirjaamalla kirjeellä Latvian tasavalta, jäljempänä ’Latvia’, pyysi lupaa jatkaa alv-direktiivin 193 artiklasta poikkeavan toimenpiteen soveltamista. Mainitussa artiklassa määritetään verovelvollinen, joka on velvollinen maksamaan alv:n. Kirjeen mukana Latvia lähetti kertomuksen kyseisen toimenpiteen soveltamisesta. 
            
            
               Komissio antoi alv-direktiivin 395 artiklan 2 kohdan mukaisesti Latvian pyynnön tiedoksi muille jäsenvaltioille 9. elokuuta 2021 päivätyllä kirjeellä ja Espanjalle 10. elokuuta 2021 päivätyllä kirjeellä. Komissio ilmoitti 10. elokuuta 2021 päivätyllä kirjeellä Latvialle saaneensa kaikki pyynnön arviointia varten tarpeellisina pitämänsä tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Alv-direktiivin 193 artiklassa olevan yleisen säännön mukaan tavaroita luovuttava tai palveluita suorittava verovelvollinen on tavallisesti velvollinen maksamaan alv:n.
               
               
                  Jäsenvaltiot voivat alv-direktiivin 395 artiklan nojalla soveltaa alv-direktiivin säännöksistä poikkeavia toimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi, jos neuvosto antaa niille tähän luvan.
               
               
                  Latvia pyysi lupaa jatkaa käännetyn verovelvollisuuden mekanismin soveltamista sahatavaraliiketoimiin niin, että alv:n maksamiseen velvoitetaan tavaroiden tai palvelujen vastaanottaja.
               
               
                  Latvialle annettiin alun perin lupa poikkeustoimenpiteen soveltamiseen neuvoston päätöksellä 2006/42/EY
                     2
                   31. joulukuuta 2009 saakka ja neuvoston täytäntöönpanopäätöksellä 2009/1008/EU
                     3
                   31. joulukuuta 2012 saakka. Lupaa poikkeavan toimenpiteen soveltamiseen jatkettiin myöhemmin neuvoston täytäntöönpanopäätöksellä 2013/55/EU
                     4
                   31. joulukuuta 2015 saakka, neuvoston täytäntöönpanopäätöksellä (EU) 2015/2396
                     5
                   31. joulukuuta 2018 saakka ja neuvoston täytäntöönpanopäätöksellä (EU) 2018/2006
                     6
                   31. joulukuuta 2021 saakka.
               
               
                  Latvian mukaan sahatavaramarkkinat, jotka ovat yksi sen talouden tärkeimmistä aloista, ovat erityisen alttiit alv-petoksille, koska niitä hallitsee suuri määrä pieniä paikallisia toimijoita ja yksittäisiä toimittajia ja koska materiaalien liikkeiden ja niihin liittyvien liiketoimien jäljittäminen on erittäin vaikeaa. Alalla toimivat yritykset eivät välttämättä kuulu kirjaamisvelvoitteen piiriin, jolloin sahatavaraa saatetaan hankkia yksityishenkilöiltä liiketoimilla, jotka jäävät ilmoittamatta verottajalle. Näin ollen on olemassa merkittävä riski sille, että eräät toimijat kiertävät alv:n maksamisen. Markkinoiden ja niillä toimivien yritysten luonteen takia alalla esiintyy alv-veropetoksia, joita Latvian veroviranomaisten on ollut vaikeaa valvoa. Näiden väärinkäytösten torjumiseksi ne ovat ottaneet sahatavaraliiketoimien osalta käyttöön käännetyn verovelvollisuuden mekanismin, joka on osoittautunut erittäin tehokkaaksi ja jolla on vähennetty alv-petoksia tällä alalla merkittävästi.
               
               
                  Tällä erityistoimenpiteellä ei Latvian mukaan myöskään ole kielteistä vaikutusta lopullisessa kulutusvaiheessa kannettavan alv:n kokonaismäärään, eikä se näin ollen vaikuta kielteisesti alv:stä kertyviin unionin omiin varoihin.
               
               
                  Poikkeukset myönnetään yleensä rajoitetuksi ajaksi, jotta voidaan arvioida, onko kyseinen erityistoimenpide aiheellinen ja tehokas, ja jotta jäsenvaltioille annetaan aikaa ennen poikkeuksen voimassaolon päättymistä ottaa kansallisella tasolla käyttöön muita tavanomaisia toimenpiteitä, joilla materiaalien liikkeitä, alv:n maksamista ja verovelvollisia koskevien velvollisuuksien noudattamista voidaan valvoa siten, että ongelma saadaan ratkaistua, jolloin poikkeusta ei enää tarvitse jatkaa. Käännetyn verovelvollisuuden mekanismin käytön mahdollistava poikkeus myönnetään vain poikkeuksellisesti tietyille aloille, joilla esiintyy petoksia, ja vasta viimeisenä keinona. 
               
               
                  Koska oikeudellinen ja tosiasiallinen tilanne on säilynyt muuttumattomana, ehdotetaan, että poikkeustoimenpidettä jatketaan niin, että Latvia voi soveltaa tätä poikkeavaa toimenpidettä 31. joulukuuta 2024 saakka. Ennen poikkeuksen voimassaolon päättymistä Latvian olisi pantava täytäntöön kansallisella tasolla muita tavanomaisia toimenpiteitä, joilla materiaalien liikkeitä, alv:n maksamista ja verovelvollisia koskevien velvollisuuksien noudattamista voidaan valvoa, mikä tukisi alv-petosten torjuntaa ja estäisi niiden esiintymistä sahatavara-alalla. 
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Vastaavanlaisia alv-direktiivin 193 artiklaa koskevia poikkeuksia on myönnetty muille jäsenvaltioille, kuten Portugalille
                     7
                  , Romanialle
                     8
                   ja Liettualle
                     9
                  .
               
               
                  Ehdotettu toimenpide on näin ollen yhdenmukainen nykyisen alv-direktiivin säännösten kanssa. 
               
               
                   2.
                        OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
               
            
            
               •Oikeusperusta
            
         
         
            
               
                  Alv-direktiivin 395 artikla. 
               
            
            
               •Toissijaisuusperiaate (jaetun toimivallan osalta) 
            
            
               
                  Koska ehdotuksen perustana on alv-direktiivin säännös, toissijaisuusperiaatetta ei sovelleta. 
               
            
            
               •Suhteellisuusperiaate
            
            
               
                  Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia. 
               
            
            
               Koska poikkeuksen soveltamisala on rajoitettu, erityistoimenpide on tavoitteeseensa nähden oikeasuhteinen. 
            
            
               •Toimintatavan valinta
            
            
               Ehdotettu sääntelytapa: neuvoston täytäntöönpanopäätös.
            
            
               Alv-direktiivin 395 artiklan mukaan yhteisistä alv-säännöksistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva sääntelytapa, koska se voidaan osoittaa yksittäiselle jäsenvaltiolle.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Tämä ehdotus perustuu Latvian esittämään pyyntöön ja koskee ainoastaan kyseistä jäsenvaltiota.
               
            
            
               •Vaikutustenarviointi
            
            
               
                  Tällä ehdotuksella neuvoston täytäntöönpanopäätökseksi annetaan Latvialle lupa edelleen soveltaa käännetyn verovelvollisuuden mekanismia sahatavaraliiketoimiin. Tilanne, johon alkuperäinen poikkeus pohjautui, on säilynyt muuttumattomana. Latvian mukaan alv-petoksiin ja alv:n kiertämiseen sahatavaramarkkinoilla liittyvien tapausten määrä on kyllä laskenut käännetyn verovelvollisuuden mekanismin käyttöönoton jälkeen, mutta riskiä ei ole poistettu. 
               
               
                  Toimenpide on hyväksytty aiemmin vuoden 2003 liittymisasiakirjalla
                     10
                  , erityisesti sen liitteessä VIII olevan 7 luvun 1 kohdan b alakohdalla, ja tuolloin sovelletun kuudennen direktiivin 77/388/ETY nojalla tehdyllä päätöksellä 2006/42/EY
                     11
                  . Sahatavara-alalla esiintyvät petokset ovat kuitenkin ajan myötä muuttuneet niin, että nyt ne koskevat myös liiketoimia, jotka eivät kuuluneet käänteisen alv-menettelyn piiriin. Näitä ovat esimerkiksi puun sivutuotteisiin liittyvät liiketoimet. Käänteisen alv-menettelyn soveltamisalaa laajennettiin vastaavasti petosmahdollisuuksien vähentämiseksi. Lisäksi 1. tammikuuta 2020 lähtien sahatavaran vastaanottajan on maksettava vastaanottamansa tavarat sekä palveluiden vastaanottajan saamansa palvelut muuten kuin käteisellä. Näiden mukautusten tarkoituksena oli yhdenmukaistaa maksuja koskevat vaatimukset kaikissa tapauksissa, joissa käänteistä alv-menettelyä sovelletaan, jotta alv-petosten torjuntaan tarkoitetun toimenpiteen tehokkuutta saadaan lisättyä.
               
               
                  Latvia ilmoittaa, että poikkeavan toimenpiteen jatkaminen on välttämätöntä sahatavara-alalla esiintyvien petosten torjumiseksi. Latvian sahatavaramarkkinoita hallitsevat pienet ja keskisuuret kauppiaat ja verovelvolliset, jotka ostavat tai myyvät sahatavaraa ja tuottavat tai vastaanottavat niihin liittyviä palveluita. Käänteistä alv-menettelyä sovelletaan kotimaisiin sahatavaraliiketoimiin ja tiettyihin palveluihin vain silloin, kun sekä tavaroiden toimittaja että niiden vastaanottaja ovat rekisteröityneet alv-velvollisiksi Latviassa. Pyynnön mukaan sahatavara-ala on erityisen alttiina alv-petoksille, koska materiaalien liikkeiden ja niihin liittyvien liiketoimien jäljittäminen on erittäin vaikeaa. Alun perin käänteistä alv-menettelyä sovellettiin vain sahatavaran toimituksiin. Sahatavaramarkkinoiden kehittyessä petosriski kasvoi vähitellen, minkä vuoksi 1. huhtikuuta 2001 lähtien käänteinen alv-menettely laajennettiin tiettyihin sahatavaraliiketoimien osana toimitettaviin palveluihin. Ajan myötä sahatavara-alan petokset ovat kuitenkin siirtyneet sahatavarakaupan yhteydessä myös muihin liiketoimiin, joita käänteinen alv-menettely ei koskenut, kuten puun sivutuotteisiin liittyviin liiketoimiin. Käänteisen alv-menettelyn soveltamisalaa laajennettiin vastaavasti muihin toimituksiin, millä saatiin petosmahdollisuuksia vähennettyä. 
               
               
                  Pyyntöön sisältyneiden, tilastokeskuksen tuottamiin vuoden 2020 tietoihin perustuvien arvioiden mukaan välituotekäytön osuus alalla on 69 prosenttia metsätalous- ja puunkorjuualoilla tuotetuista tuotteista ja niihin liittyvistä toimitetuista palveluista (NACE Rev. 2, koodi 02). Viennin osuus on 18,9 prosenttia, kun taas kotitalouskäyttöön päätyy vain 10,5 prosenttia tuotannosta. Muihin kuin huonekaluihin tarkoitetun puun ja puu- ja korkkituotteiden (NACE Rev. 2, koodi 16) tuotannosta 59,9 prosenttia on tarkoitettu vientiin. Tuotteista 37,4 prosenttia käytetään alan välituotekäytössä ja vain 1,4 tuotteista päätyy kotitalouksien loppukäyttöön. Alan asiantuntijoilta saatujen tietojen mukaan sahatavaraliiketoimien, joihin sovelletaan käänteistä alv-menettelyä, arvo on noin 2,0 miljardia euroa. 
               
               
                  Tammikuun 1. päivänä 2021 sahatavara-alalle oli rekisteröitynyt 5 389 verovelvollista (oikeushenkilöä), joista alv-velvollisia oli 3 418.
               
               
                  Tämän toimenpiteen jatkamisella ei ole kielteisiä vaikutuksia lopullisessa kulutusvaiheessa kerättävien verotulojen kokonaismäärään, eikä se näin ollen vaikuta arvonlisäveroon perustuviin unionin omiin varoihin kielteisesti.
               
               
            
         
         
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia EU:n talousarvioon. 
            
            
               5.LISÄTIEDOT
            
            
               Ehdotuksen soveltamisaika on rajattu.
            
            
               2021/0386 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  12
                ja erityisesti sen 395 artiklan 1 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston päätöksellä 2006/42/EY
                  13
                annettiin Latvialle lupa soveltaa direktiivin 77/388/ETY
                  14
                21 artiklan 1 kohdan a alakohdasta poikkeavaa toimenpidettä vastaanottajan nimeämiseksi alv-velvolliseksi sahatavaraa tai siihen liittyviä palveluita toimitettaessa 31 päivään joulukuuta 2009 saakka. Poiketen siitä, mitä direktiivin 2006/112/EY 193 artiklassa säädetään, Latvialle annettiin neuvoston täytäntöönpanopäätöksellä 2009/1008/EU
                  15
                lupa nimetä edelleen sahatavaran tai siihen liittyvien palveluiden vastaanottaja velvolliseksi maksamaan alv sahatavaraa koskevien liiketoimien yhteydessä 31 päivään joulukuuta 2012 saakka, jäljempänä ’erityistoimenpide’. Luvan voimassaoloaikaa on sen jälkeen jatkettu useita kertoja, ja sen voimassaolon on määrä päättyä 31 päivänä joulukuuta 2021
                  16
               . 
            
            
               (2)Latvia on pyytänyt kirjeessä, jonka komissio on kirjannut vastaanotetuksi 4 päivänä huhtikuuta 2021, lupaa soveltaa edelleen erityistoimenpidettä. Latvia toimitti kirjeen mukana kertomuksen kyseisen toimenpiteen soveltamisesta.
            
            
               (3)Komissio antoi direktiivin 2006/112/EY 395 artiklan 2 kohdan toisen alakohdan mukaisesti Latvian pyynnön tiedoksi muille jäsenvaltioille 9. elokuuta 2021 päivätyllä kirjeellä ja Espanjalle 10. elokuuta 2021 päivätyllä kirjeellä. Komissio ilmoitti 10. elokuuta 2021 päivätyllä kirjeellä Latvialle saaneensa kaikki pyynnön arviointia varten tarpeellisina pitämänsä tiedot. 
            
            
               (4)Latvian mukaan sahatavaramarkkinat, jotka ovat yksi sen talouden tärkeimmistä aloista, ovat erityisen alttiit alv-petoksille, koska niitä hallitsee suuri määrä pieniä paikallisia toimijoita ja yksittäisiä toimittajia. Markkinoiden ja niillä toimivien yritysten luonteen takia alalla esiintyy alv-veropetoksia, joita Latvian veroviranomaisten on ollut vaikeaa valvoa. Näiden väärinkäytösten torjumiseksi Latvian veroviranomaiset ovat ottaneet käyttöön käännetyn verovelvollisuuden mekanismin sahatavaraliiketoimien alv:n maksussa, mikä Latvian toimittaman kertomuksen perusteella/mukaan on osoittautunut erittäin tehokkaaksi ja vähentänyt huomattavasti petoksia kyseisillä markkinoilla. 
            
            
               (5)Poikkeukset myönnetään yleensä rajoitetuksi ajaksi, jotta voidaan arvioida, onko erityistoimenpide asianmukainen ja tehokas. Poikkeuksilla annetaan jäsenvaltioille aikaa ennen poikkeustoimenpiteen voimassaolon päättymistä ottaa kansallisella tasolla käyttöön muita tavanomaisia toimenpiteitä, joilla materiaalien liikkeitä, alv:n maksamista ja verovelvollisia koskevien velvollisuuksien noudattamista voidaan valvoa siten, että ongelma saadaan ratkaistua, jolloin poikkeusta ei enää tarvitse jatkaa. Käännetyn verovelvollisuusmenettelyn käytön mahdollistava poikkeus myönnetään vain poikkeuksellisesti tietyille aloille, joilla esiintyy petoksia, ja vasta viimeisenä keinona. Latvian olisi sen vuoksi ennen tämän täytäntöönpanopäätöksen mukaisen erityistoimenpiteen voimassaolon päättymistä toteutettava muita tavanomaisia toimenpiteitä alv-petosten torjumiseksi ja estämiseksi sahatavaramarkkinoilla, jotta erityistoimenpidettä ei enää tarvitsisi jatkaa.   
            
            
               (6)Latvialle olisi sen vuoksi annettava lupa soveltaa erityistoimenpidettä vain 31 päivään joulukuuta 2024 saakka. 
            
            
               (7)Erityistoimenpide ei vaikuta kielteisesti alv:stä kertyviin unionin omiin varoihin.
            
         
         
            
               (8)Sen vuoksi täytäntöönpanopäätöstä 2009/1008/EU olisi muutettava,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Korvataan täytäntöönpanopäätöksen 2009/1008/EU 2 artikla seuraavasti: 
            
            
               ”2 artikla
            
            
               Tätä päätöstä sovelletaan 31 päivään joulukuuta 2024 saakka.”
            
            
               2 artikla
            
            
               Tämä päätös on osoitettu Latvian tasavallalle.
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        EUVL L 25, 28.1.2006, s. 31.
               
               
                  
                     (3)
                  
                        EUVL L 347, 24.12.2009, s. 30.
               
               
                  
                     (4)
                  
                        EUVL L 22, 25.1.2013, s. 16.
               
               
                  
                     (5)
                  
                        EUVL L 332, 18.12.2015, s. 142.
               
               
                  
                     (6)
                  
                        Neuvoston täytäntöönpanopäätös (EU) 2018/2006, annettu 11 päivänä joulukuuta 2018, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta (EUVL L 322, 18.12.2018, s. 20–21).
               
               
                  
                     (7)
                  
                        Neuvoston täytäntöönpanopäätös (EU) 2019/1592, annettu 24 päivänä syyskuuta 2019, luvan antamisesta Portugalille ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide (EUVL L 248, 27.9.2019, s. 67–68).
               
               
                  
                     (8)
                  
                        Neuvoston täytäntöönpanopäätös (EU) 2019/1593, annettu 24 päivänä syyskuuta 2019, luvan antamisesta Romanialle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan erityistoimenpiteen soveltamista annetun täytäntöönpanopäätöksen 2013/676/EU muuttamisesta (EUVL L 248, 27.9.2019, s. 69–70).
               
               
                  
                     (9)
                  
                        Neuvoston täytäntöönpanopäätös (EU) 2018/1920, annettu 4 päivänä joulukuuta 2018, luvan antamisesta Liettuan tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2010/99/EU muuttamisesta (EUVL L 311, 7.12.2018, s. 34–35).
               
               
                  
                     (10)
                  
                        EUVL L 236, 23.9.2003, s. 33.
               
               
                  
                     (11)
                  
                        EUVL L 25, 28.1.2006, s. 31.
               
               
                  
                     (12)
                  
                        EUVL L 347, 11.12.2006, s. 1.
               
               
                  
                     (13)
                  
                        Neuvoston päätös 2006/42/EY, tehty 24 päivänä tammikuuta 2006, luvan antamisesta Latvialle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 21 artiklasta poikkeavan toimenpiteen soveltamista (EUVL L 25, 28.1.2006, s. 31).
               
               
                  
                     (14)
                  
                        Kuudes neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste (EYVL L 145, 13.6.1977, s. 1).
               
               
                  
                     (15)
                  
                        Neuvoston täytäntöönpanopäätös 2009/1008/EU, annettu 7 päivänä joulukuuta 2009, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista (EUVL L 347, 24.12.2009, s. 30).
               
               
                  
                     (16)
                  
                        Neuvoston täytäntöönpanopäätös (EU) 2018/2006, annettu 11 päivänä joulukuuta 2018, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta (EUVL L 322, 18.12.2018, s. 20).